KKกำไร768ล้านหุ้นยานยนต์น่าสน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — เกียรตินาคินโกยกำไร 768 ล้านบาท ไตรมาส 3 รายได้โต
ธนาคารเกียรตินาคิน (KK) ผู้นำธุรกิจเช่าซื้อ เปิดเผยผลการดำเนินงานงวดไตรมาส 3 ปีนี้ มีกำไรสุทธิ 768.48 ล้านบาท คิดเป็นกำไรหุ้นละ 1.42 บาท เทียบกับช่วงเดียวกันปีก่อนกำไรสุทธิ 743.01 ล้านบาท หรือ 1.42 บาท และใกล้เคียงกับไตรมาส 2 ที่มีกำไรสุทธิ 765 ล้านบาท
ทั้งนี้ ธนาคารมีรายได้ดอกเบี้ยและเงินปันผลจำนวน 2,167 ล้านบาท มากกว่าช่วงเดียวกันปีก่อน ทำได้ 1,986 ล้านบาท และรายได้ที่มิใช่ดอกเบี้ย 901.90 ล้านบาทดีขึ้นกว่าระยะเดียวกันปีก่อน ทำได้ 704.02 ล้านบาท 
สำหรับผลงานรวม 9 เดือนแรกปีนี้ กำไรสุทธิ 2,361 ล้านบาท กำไรหุ้นละ 4.17 บาท เพิ่มขึ้นเทียบกับระยะเดียวกันปีก่อน กำไรสุทธิ 1,730 ล้านบาท หรือ 3.31 บาท เกิดจากรายได้ดอกเบี้ยและเงินปันผลจำนวน 6,440 ล้านบาท เพิ่มขึ้นจาก 5,806 ล้านบาท และรายได้ที่มิใช่ดอกเบี้ย 2,139 ล้านบาท มากกว่าที่ทำได้ช่วงเดียวกันปีก่อนจำนวน 1,338 ล้านบาท 
ก่อนหน้านี้ บริษัท ทิสโก้ไฟแนนเชียลกรุ๊ป (TISCO) ผู้นำตลาดด้านธุรกิจเช่าซื้อ มีกำไรไตรมาส 3 สุทธิ 730.63 ล้านบาท ดีกว่าที่ตลาดคาดการณ์ และส่งผลให้ราคาหุ้นบวก 0.75 บาท ปิดที่ 38 บาท
ขณะเดียวกัน นักลงทุนให้ความสนใจซื้อหุ้นในกลุ่มยานยนต์ หลังยอดขายรถยนต์ในประเทศงวดเดือน ก.ย. ยังคงเติบโตดีต่อเนื่อง 52% ที่ 68,085 คัน ทำให้ยอด 9 เดือน สูงถึง 555,515 คัน คาดทั้งปีมีโอกาสสูงถึง 7.5 แสนคัน